หลังจากที่เเท้งไปตอน 23 มกรา เเล้วประจำเดือนพึ่งมาตอน 2 เมษา หมดตอนวันที่ 4 เมษา (ประจำมาไม่มากแบบกลางวัน 2 แผ่น ไม่เต็มค่ะ) หลังจากหมดประจำเดือนมีเลือดสีน้ำตาลเป็นเมือกๆไหลค่ะ เเต่ไม่มาก เเล้วมันทำให้เวียนหัว คลื่นไส้ อาเจียน อ่อนเพลีย เบื่ออาหารค่ะ แบบนี้ผิดปกติมั้ยค่ะ เเล้วอันตรายมั้ยค่ะ ขอบค่ะ
สวัสดีค่ะ หลังการแท้ง อาจมีเลือดไหลออกจากช่องคลอดได้อยู่ประมาณ 1-2 อาทิตย์ ไม่ควรนานกว่านี้ เลือดควรค่อยๆจางลงจนไม่ต้องใช้ผ้าอนามัย หากยังมีเลือดออกมากทางช่องคลอดจนชุ่มผ้าอนามัยร่วมกับปวดหน่วงท้องน้อย มีไข้ ควรกลับไปพบแพทย์นะคะหลังจากการแท้ง ประจำเดือนจะมาเป็นปกติภายใน 4-6 อาทิตย์ ดังนั้นตอนนี้ควรมีประจำเดือนมาตามรอบเดือนปกติแล้ว โดยประจำเดือนควรมาประมาณ 3-7 วัน ช่วงแรกอาจมามากเป็นเลือดสีแดง ปวดหน่วงท้องน้อยใน 1-2 วันแรก หลังจากนั้นเลือดอาจเป็นสีน้ำตาลหรือแดงเข้มแล้วค่อยๆหายไปค่ะ จากอาการที่กล่าวมาก็ยังดูคล้ายกับเป็นประจำเดือนในช่วงท้ายๆอยู่ สามารถสังเกตอาการต่อไปได้ถ้าปริมาณเลือดออกมาเพิ่มขึ้น อาจต้องไปพบสูตินรีแพทย์เพื่อหาสาเหตุของเลือดออกผิดปกติทางช่องคลอดเช่นภาวะแทรกซ้อนของการตั้งครรภ์ เนื้องอกมดลูก มีการติดเชื้อในมดลูกหรือปากมดลูกค่ะส่วนอาการที่กล่าวมา พบได้ในคนที่ตั้งครรภ์แต่ไม่จำเพาะเจาะจงค่ะ คือเจอในคนปกติได้เช่นกัน การตั้งครรภ์จะทราบได้จากประจำเดือนที่ขาดหายไปและตรวจพบฮอร์โมนที่สร้างจากรกในปัสสาวะหรือจากเลือดค่ะ